  Виталий Пронин Н. Кожевниковалэн коллекциезТа нуналъёсы «Ижсталь» кинотеатрлэн бадӟым залаз Иж город администрация кичӧлтэмъя «Гимн ремеслу-2013» фестиваль ортчиз.Талэсь азьвыл, 13-тӥ мартэ, Удмурт кун университетын «Проектирование костюма» конкурс ортчиз. Отчы пыриськизы егит модельеръёс, пӧртэм интыосын дышетскись 29 студентъёслэн ужъёссы возьматэмын вал.18-тӥ мартэ «Молодой человек» театрын парикмахеръёслэн, визажистъёслэн, вуриськисьёслэн но маникюр лэсьтӥсьёслэн «ПрестИЖ» конкурссы ортчиз. Ужрадэ пыриськизы ас удыссэс ӟеч тодӥсь 75 мастеръёс.«Гимн ремеслу-2013» ужрадын та конкурсъёслы йылпумъянъёс лэсьтэмын вал. Сцена вылэ потӥзы огезлэсь мукетыз мудрон чебересь причёскаосын, ворпо дӥськутъёсын нылъёс но пиос. Учкисьёс паймизы «Райские птицы» возьматонлы. Тылобурдоосын герӟаськем дӥськутъёсты лэсьтон понна кӧня чидан но быгатонлык кулэ.Тросэзлы усточиослы но кибашлыослы удысазы ӟеч тыршемзы понна Калыкез улон-вылонын утёнъя но Дышетонъя но наукая министерствоос дано нимъёс сётӥзы.Удмурт кун университетысь нылъёс удмурт крезьгур шудэм улсын «Тол шу» дӥсенызы калыкез паймытӥзы. Таӵе коллекция пӧрмытэм модельер Наталья Кожевникова.Любовь Тихонова Туспуктэмез: vk.com Теги: tolshu Гимнремеслу  